b'\n_START_ARTICLE_\nSamia insularis\n_START_SECTION_\nUtseende\n_START_PARAGRAPH_\nEn middelsstor (vingespenn 80-100 millimeter) p\xc3\xa5fuglspinner med p\xc3\xa5fallende store vinger sammenlignet med den lille kroppen. Hannens forvinger er litt sigdformede. I forvingespissen er det en liten, svart \xc3\xb8yeflekk, midt i begge vingepar et rosa tverrb\xc3\xa5nd. Innefor dette tverrb\xc3\xa5ndet er det i hver vinge en halvm\xc3\xa5neformet, lys flekk. Ved vingeroten er det et, ofte litt utydelig, hvitt tverrb\xc3\xa5nd, dette er V-formet i forvingen og buet i bakvingen slik at det m\xc3\xb8ter tverrb\xc3\xa5ndet i midten ved forkanten.\n_START_SECTION_\nLevevis\n_START_PARAGRAPH_\nLarvene lever p\xc3\xa5 ulike slags busker og tr\xc3\xa6r. Disse artene kan utnytte en rekke forskjellige f\xc3\xb8deplanter. De voksne sommerfuglene tar ikke n\xc3\xa6ring til seg, men overlever p\xc3\xa5 fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke p\xc3\xa5 lang avstand.\n_START_SECTION_\nUtbredelse\n_START_PARAGRAPH_\nArten lever p\xc3\xa5 Java, Sumatra og Borneo.'